# Arvioitavat kokonaisuudet (EPA, etappi)

## <Lapsen yläraajan murtuman hoito>

Arvioitavan kokonaisuuden yläotsikko/kategoria: <Toimenpidetaitojen suora arviointi>

### Lyhyt kuvaus

Erikoistuva osaa diagnosoida lapsen yläraajan murtuman, tutkia potilaan ja anestesiassa reponoida ja fiksoida murtuman K-piikein/TEN-nauloin ja kipsillä hyväksyttyyn asentoon sekä informoida potilasta ja vanhempia ennusteen ja jatkohoidon suhteen.

### Määritelmä ja rajoitukset

Erikoistuva osaa:

- tehdä diagnoosin yläraajan murtumasta

- määrätä tarvittavat lisäkuvaukset ja osaa tulkita ne

- arvioida hoidon kiireellisyyden

- tarvittavat leikkausvalmistelut ja määrätä tarvittaessa antibioottihoidon

- leikkauksen vaiheet ja tekniset yksityiskohdat instrumentteineen

- suunnitella jatkohoidon kipulääkityksineen ja liikuntarajoituksineen ja seurantakäynnit

- konsultoida tarvittaessa

- osaa tutkia potilaan postoperatiivisesti mahdollisten komplikaatioiden varalta

- informoida potilaan omaiset sairauden laadusta, leikkauksen hyödyistä ja haitoista sekä jatkohoidosta

- toimia vuorovaikutuksessa muun tiimin kanssa poliklinikalla, leikkaussalissa ja vuodeosastolla

- tehdä yhteistyötä muun henkilökunnan ja potilaan omaisten kanssa

### Mahdolliset riskit ja komplikaatiot

Erikoistuvan tulee olla tietoinen ja osata tutkia ja hoitaa/hoidattaa spesialistilla seuraavat komplikaatiot:

- verenvuoto haavasta

- haavan tulehtuminen tai avautuminen

- tuntopuutos leikkauksen jälkeen

- K-piikin aiheuttama tulehdus

- muut harvinaiset komplikaatiot kuten kasvulukko, nivelen liikerajoitus

### Keskeiset CanMEDS-osaamisalueet

Lääketieteellinen osaaminen

Yhteistyötaidot

Vuorovaikutustaidot

Johtaminen

### Suoritusta koskevat odotukset (tiedot, taidot ja asenteet)

Erikoistuva tekee leikkauksen itsenäisesti ja onnistuneesti. Hän lisäksi osaa:

- ilmoittaa leikkausasennon

- ilmoittaa leikkauksessa tarvittavat langat ja fiksaatio välineet

- määrätä tarvittaessa antibioottiprofylaksian

- suunnitella leikkausviiltojen sijainnit

- käsitellä kudoksia asianmukaisesti

- ohjata avustavaa kirurgia/hoitajaa

- suorittaa leikkauksen itsenäisesti ja hallitsee leikkausten vaiheet ja tekniset yksityiskohdat

- välttää riskinottoa ja konsultoi tarvittaessa

- ottaa tarvittaessa muut tiimin jäsenet mukaan potilaan hoitoon ja tilan arviointiin

- antaa jatko- ja seurantaohjeet henkilökunnalle, potilaalle ja vanhemmille

- tehdä tarvittavat potilasasiakirjamerkinnät tulotilanteesta, leikkauksesta ja seurannasta

### Ohjaus- ja harjoittelumenetelmät

EPA:n leikkaus suoritetaan yhdessä erikoislääkärin kanssa niin monta kertaa, että erikoistuva uskoo itsenäisesti selviytyvänsä leikkauksesta.

### Arviointimenetelmät

EPA:n polikliinien tutkiminen suoritetaan itsenäisesti ja käydään jälkikäteen läpi erikoislääkärin kanssa, arviointiin Mini-CEX -kaavake. Leikkaus suoritetaan itsenäisesti, mutta erikoislääkärin valvonnan alaisena, arviointiin DOPS -kaavake.

### Koulutuksen vaihe, jossa yleensä saavutetaan

Ensimmäinen ja toinen vuosi eriytyvässä koulutuksessa.

### Kirjallisuus

Tähän voi tuoda aiheeseen liittyvää kirjallisuutta